30/01/2020 | Administración LocalMunicipal
Bergondo
Urbanismo
Anuncio concurso “Búscanse Invasoras”

Con data xoves 9 de xaneiro de 2020, a xunta de goberno local, en sesión ordinaria, aprobou as bases do Concurso “Búscanse Invasoras”, que deseguido se transcriben literalmente: Poderán participar as persoas empadroadas no Concello de Bergondo, ou que curse os seus estudos nos centros educativos presentes no Concello. Aportar información ó Concello sobre a presenza de Especies Exóticas Invasoras,( reguladas no Real Decreto 630/2013 do 2 de agosto, modificado polo Real Decreto 216/2019 do 29 de marzo, BOE núm 77, do 30 de marzo de 2019) coa finalidade de dar a coñecer este problema entre a poboación do concello. Os participantes aportarán esa información por medio da aplicación municipal Bergondo Contigo; ou da ferramenta na páxina web municipal Aviso de incidencias. Outra vía será presencial, aportando a información na concellería de medio ambiente. Os datos para a participación serán os obrigatorios nestas ferramentas tecnolóxicas; ou na vía presencial o nome e vía de contacto, teléfono e/ou correo electrónico. En calquer caso aceptarán a prestación deses datos (incluidas imaxes) e o cumplimento da lexislación sobre protección de datos de carácter persoal. Estancia de 3 días nunha casa de turismo rural para dous adultos e ata 2 nenos. Por cada observación válida da presenza dunha Especie Exótica Invasora, das presentes no Catálogo Español de Especies Exóticas Invasoras, o participante obterá un número. Con ese número participará no sorteo do premio. Posto que a finalidade do concurso é concienciar e fomentar o coñecemento da problemática das Especies Exóticas Invasoras, calquer observación será válida, aínda sendo redundante sobre outras. Por iso tamén o serán as referidas ás marcadas pola organización nalgúns puntos do concello mediante cintas de cores, onde figurará a lenda INVASORA, seguida do nome da especie. A finalidade deste marcado é didáctica e busca fomentar a participación. A validez da observación será decidida polo técnico da empresa xestora do concurso dacordo co concelleiro de medio ambiente. Para elo o participante terá que aportar unha posición exacta da especie para a comprobación, ou fotografías claras da especie e da súa situación. De acudir ó lugar indicado e non localizar ningunha das especies obxeto do concurso a observación non será válida. Tampouco se a fotografía non vai acompañada do posicionamento e non aparecen nela referencias do lugar. A data límite para a aportación de información será o 31 de marzo de 2020 ás 14:00 horas. O sorteo terá lugar o 15 de Abril de 2020. A hora e o lugar, no propio Concello, será publicada días antes na web municipal. O concello garante a imparcialidade na realización dese sorteo. Para elo este será público. Aos premiados/as notificaráselles a súa condición a través do número de teléfono e/ou correo electrónico que faciliten. Tamén será publicado na páxina web do concello. Todas a información, incluídas as imaxes, será cedida ó concello de Bergondo, que a utilizará como mellor considere. Principalmente para accións de divulgación, pero tamén para a xestión das EEI localizadas. A participación neste concurso supón a total aceptación das bases. As imaxes aportadas quedarán en propiedade do Concello de Bergondo que poderá expoñelas, publicalas e editalas en forma de material divulgativo en calquera acción que realice, facendo constar sempre o nome do autor/a. Os/as participantes responsabilizanse na súa totalidade de que non existen dereitos de terceiros, así como toda reclamación por dereitos de imaxe. Bergondo, 23 de xaneiro de 2020 A Alcaldesa Alejandra Pérez Máquez